
Бүген Татарстан Республикасы Президенты Рөстәм Миңнеханов Дубайдагы VIII Еллык инвестицион форумда катнашу өчен Берләшкән Гарәп Әмирлекләренә килде.

Эш сәфәре кысаларында Рөстәм Миңнеханов VIII Еллык инвестицион форумын ачу тантанасында катнашырга һәм «Бөтендөнья лидерлары дебатлары: турыдан-туры чит илләр инвестицияләре юлы белән тотрыклы үсеш тәэмин итү» пленар утырышында чыгыш ясарга ниятли. Форум киңлекләрендә Татарстан Республикасы Президентының БГӘ Икътисад министры Солтан Әл-Мансури белән, «Мубадала» компаниясе һәм «Таваззун» холдингы җитәкчелеге белән, шулай ук БГӘ хакимият һәм бизнес вәкилләре белән очрашырга җыена.

Татарстан Республикасы делегациясе составында Татарстан Республикасы Инвестицион үсеш агентлыгы җитәкчесе Талия Миңнуллина, Татарстан Республикасы сәламәтлек саклау министры Марат Садыйков, Татарстан Республикасы Президенты Тышкы эшләр департаменты директоры урынбасары Марат Гатин,Татарстан Республикасының Дубайдагы сәүдә-икътисадый вәкиле Тимур Хәйретдинов, «Ак Барс» холдинг компаниясе» ААҖ генераль директоры Иван Егоров, «А.М.Горький ис. Зеленодольск суднолар төзелеше заводы» АҖ генераль директоры Ренат Мистахов, «Иннополис» МИЗ» ААҖ генераль директоры Игорь Носов һәм башкалар.
Татарстан Республикасы Президенты VIII Еллык инвестицион форумда катнашу өчен Дубайга килде